recursal/SuperWikiNEXT-32B huggingface dataset:
**வெட்டூரி பிரபாகர சாஸ்திரி** (Veturi Prabhakara Sastri) (7 பிப்ரவரி 1888 - 29 ஆகஸ்ட் 1950) ஓர் சமசுகிருதம் மற்றும் தெலுங்கு அறிஞரும், ஆசிரியரும், மொழிபெயர்ப்பாளரும் மற்றும் வரலாற்றாசிரியரும் ஆவார். ஆந்திரப் பிரதேசத்தின் கிருஷ்ணா மாவட்டத்தில் உள்ள பெடகல்லேபள்ளி என்ற ஊரில் பிறந்தார். இவர் தேவஸ்தான கிழகத்திய நிறுவனத்தில் பணிபுரிந்தபோது அன்னமாச்சாரியாரின் பாடல்களைப் படித்து புரிந்துகொண்டார்.  தெலுங்கு கவிஞர் ஸ்ரீநாதரின் படைப்புகளில் இவர் பெற்ற புலமைக்காகவும் அங்கீகரிக்கப்பட்டவர்.  இழந்த நூல்கள் மற்றும் மறக்கப்பட்ட இலக்கியங்களை ஆராய்வதில் இவர் ஈடுபட்டார். மேலும் இவர் இலக்கியம் அல்லது மத பாரபட்சங்கள் இல்லாத அறிவொளி மற்றும் தாராளவாத புலமைக்காகக் அறியப்படுகிறார்.

பணிகள்
------

ஒரு பதிப்பாளர் மற்றும் எழுத்தாளர் என்ற முறையில், பிராச்ய லிகித புஸ்தக பண்டாகாரத்திலிருந்து (பண்டைய எழுத்துக்களின் நூலகம்) மணவல்லி ராமகிருஷ்ண கவியுடன் இணைந்து பல பழமையான நூல்களை தெலுங்கு மக்களுக்கு அறிமுகப்படுத்தினார். அன்னமய்யாவின் கவிதைகளின் செப்பு எழுத்துக்களைக் கண்டுபிடித்து தெலுங்கு மக்களுக்கு அறிமுகப்படுத்தினார்.  இதேபோல், ரங்கநாதரின் ராகதாலுவின் பனை எழுத்துக்களையும் கண்டுபிடித்தார். தஞ்சாவூரி ஆந்திர ராஜுல சரித்திரம், ஸ்ரீநாத வைபவமு, சிருங்கார ஸ்ரீநாதம், மனு சரித்திரமு, பசவ புராணமு போன்றவற்றை விரிவான அறிமுகங்களுடன் வெளியிட்டார். பாசாவின் பிரதிமா நாடகம், கர்ணாபாரம் மற்றும் மத்தியம வியாயோகம் ஆகியவற்றையும் மொழிபெயர்த்தார்.

வெட்டூரி பிரபாகர சாத்திரி, ஆயுர்வேத நூல்களின் ஆசிரியராகவும் இருந்தார். முக்த்யாலாவின் அப்போதைய ராஜாவான ஒரு புரவலருக்கான *காருசார்யா* என்ற ஆயுர்வேத நூலுக்கு இவர் ஒரு முன்னுரையைத் திருத்தி எழுதினார்.  *கங்குலா பினயெல்லயா* என்பவர் எழுதிய 'யெர்ரகத்தபாடு'' என்ற போர் பற்றிய கவிதைகளையும் இவர் திருத்தியுள்ளார். வெங்கடாசல விகார சதகம் போன்ற வெங்கடாசலபதியைப் போற்றும் வகையில் பல இந்து மத சதகங்களையும் சுதவம்களையும் வெட்டூரி திருத்தியுள்ளார். வெட்டூரி பிரபாகர சாதிதிரி ஒரு மொழிபெயர்ப்பாளராகவும் இருந்தார். போதாயனகவியின் 'பகவதஜ்ஜுகம்' என்ற பாரம்பரிய சமசுகிருத நையாண்டி நாடகத்தை தெலுங்கில் மொழிபெயர்த்த இவர், மத்தவிலாசம் என்ற சமசுகிருத அங்கத நாடகத்தை 'மத்தவிலாசமு' என்ற தெலுங்குப் படைப்பாக மொழிபெயர்த்தார்.

வாங்மய பீடம்
------------

இவரது புத்தகங்கள் மற்றும் ஆராய்ச்சி படைப்புகளை வெளியிடும் பொருட்டு திருமலை திருப்பதி தேவஸ்தானம் 2007 இல் "சிறீமன் வெட்டூரி பிரபாகர சாத்திரி வாங்மய பீடம்" என்பதை நிறுவியது. திருப்பதியில் உள்ள ஒரு வளாகத்தின் முன் இவரது முழு அளவிலான வெண்கல சிலை ஒன்று நிறுவப்பட்டது.

மேற்கோள்கள்
-----------


1. ↑   *The Tirumala Temple*. .
2. ↑   *Srinatha: The Poet who Made Gods and Kings*. .
3. ↑   *Siva's Warriors: The Basava Purana of Palkuriki Somanatha*. .
4. ↑  "Tributes paid to Veturi Prabhakara Sastry". *The Hindu*. 30 August 2008.. பார்த்த நாள்: 6 June 2018.
5. ↑  REDDY, D. V. S. (1950). "A Note on "Carucarya" of Bhoja". *Bulletin of the History of Medicine* **24** (2): 187–189. பன்னாட்டுத் தர தொடர் எண்:0007-5140. .
6. ↑ . 8 February 2008.
**தட்டு நெடுவரிசை அடுக்கு** (அல்லது **தட்டு நெடுவரிசை** ) என்பது ஒரு திரவ கட்டத்திற்கும் வாயு கட்டத்திற்கும் இடையில் நிறை மாற்றவியல் முறையில் தேவையான அலகு செயல்பாடுகளை மேற்கொள்ள பயன்படும் ஒரு வேதியியல் உபகரணமாகும். வேறு வார்த்தைகளில் கூறுவதானால், இது ஒரு குறிப்பிட்ட வாயு-திரவ தொடர்பு ஏற்படுத்தும் உபகரணமாகும். இந்த வாயு-திரவ தொடர்பாளரின் தனித்தன்மை என்னவென்றால், வாயு பல்வேறு நிலைகளில் திரவத்துடன் தொடர்பு கொள்கிறது;  ஒவ்வொரு கட்டமும் இரண்டு தகடுகளால் பிரிக்கப்பட்டுள்ளது (நெடுவரிசையின் மேற்புறத்தில் உள்ள நிலை மற்றும் நெடுவரிசையின் கீழே உள்ள நிலை).

தட்டு நெடுவரிசைகளின் சில பொதுவான பயன்பாடுகள் வடித்திறக்கல், வாயு-திரவ உட்கவர்தல் அல்லது உறிஞ்சுதல் மற்றும் திரவத்தைக் கரைப்பானால் பிரித்தெடுத்தல் போன்றவையாகும். பொதுவாக, தட்டு நெடுவரிசைகள் தொடர்ச்சியான மற்றும் தொகுதி செயல்பாடுகளுக்கு ஏற்றது.

திரவ இயக்கவியல்
---------------

 குமிழி தொப்பி தட்டுகளுடன் கூடிய தட்டு நெடுவரிசையின் படிநிலைகள்.
நெடுவரிசைக்கான உள்ளீடானது திரவம், வாயு அல்லது சமநிலையில் உள்ள திரவ மற்றும் வாயு நிலையாக இருக்கலாம். நெடுவரிசையின் உள்ளே எப்போதும் இரண்டு நிலைகள் உள்ளன: ஒரு வாயு நிலை மற்றும் ஒரு திரவ நிலை. திரவ நிலை புவியீர்ப்பு வழியாக நெடுவரிசை வழியாக கீழ்நோக்கி பாய்கிறது, வாயு நிலை மேல்நோக்கி பாய்கிறது. இந்த இரண்டு நிலைகளும் தட்டுகளின் பரப்பளவை நிரப்பும் துளைகள், வால்வுகள் அல்லது குமிழி தொப்பிகளுடன் தொடர்பு கொள்கின்றன. இந்த சாதனங்கள் மூலம் வாயு அடுத்த உயர நிலையில் உள்ள தட்டுக்கு நகர்கிறது, அதே நேரத்தில் திரவமானது கீழ் தட்டுக்கு நகரும். 

திரவமானது நெடுவரிசையின் அடிப்பகுதியில் சேகரிக்கப்பட்டு, அது ஒரு மறு கொதிகலன் மூலம் ஆவியாதல் செய்யப்படுகிறது, அதே நேரத்தில் வாயு மேலே சேகரிக்கப்பட்டு அது ஒரு மின்தேக்கி மூலம் ஒடுக்கத்திற்கு உட்படுகிறது. மேலேயும் கீழேயும் உற்பத்தி செய்யப்படும் திரவமும் வாயுவும் பொதுவாக மறுசுழற்சி செய்யப்படுகின்றன.

எளிமையான வடிவமைப்பில், ஒரு உள்செலுத்து குழாய் பாதை மற்றும் இரண்டு விளைபொருள் வெளிவரு பாதைகள் மட்டுமே உள்ளன. நெடுவரிசையை பிரிக்கும் விஷயத்தில் அதற்கு பதிலாக பல தயாரிப்பு பாதகைள் உள்ளன.

குறிப்புகள்
-----------

1. 1 2

நூல் பட்டியல்
-------------

* ராபர்ட் பெர்ரி, டான் டபிள்யூ. கிரீன், பெர்ரிஸ் கெமிக்கல் இன்ஜினியர்ஸ் கையேடு, 8வது பதிப்பு. , மெக்ரா-ஹில், 2007. ஐஎஸ்பிஎன் 0071422943
வரீந்தர் சிங் பச்வா (Varinder Singh Bajwa) இந்தியாவைச் சேர்ந்த ஓர் அரசியல்வாதியாவார். சிரோமணி அகாலி தளம் கட்சியின் அரசியல்வாதியான இவர் இந்திய நாடாளுமன்றத்தின் மேலவையான மாநிலங்களவையில் பஞ்சாப் மாநிலத்தை பிரதிநிதித்துவப்படுத்தும் இந்திய நாடாளுமன்ற உறுப்பினராக இருந்தார்.

தொழில்
------

வரீந்தர் சிங் பச்வா 1980 ஆம் ஆண்டில் சிரோமணி அகாலி தளத்துடன் தனது அரசியல் வாழ்க்கையைத் தொடங்கினார். 1980 ஆம் ஆண்டுகளில் இளைஞர் அகாலி தலைவராக பணியாற்றினார்.  1995 ஆம் ஆண்டில் ஓசியார்பூரின் தலைவராக தேர்ந்தெடுக்கப்பட்டார். 2004 ஆம் ஆண்டில் பஞ்சாப் மாநிலத்தில் இருந்து மாநிலங்களவைக்குத் தேர்ந்தெடுக்கப்பட்டார், இவரது பதவிக்காலம் 2010 ஆம் ஆண்டில் முடிந்தது. 2010 ஆம் ஆண்டில் அகாலிதளத்தில் இருந்து வெளியேறி மன்பீட் பாதலின் பஞ்சாப் மக்கள் கட்சியில் சேர்ந்தார், இருப்பினும் பஞ்சாப் மக்கள் கட்சியிலிருந்து விலகி மீண்டும் அகாலிதளத்தில் சேர்ந்தார், பின்னர் அகாலி தளத்திலிருந்து விலகி 2017 ஆம் ஆண்டில் காங்கிரசு கட்சியில் சேர்ந்தார், 2022 ஆம் ஆண்டு நடைபெற்ற பஞ்சாப் சட்டமன்றத் தேர்தலுக்கு முன்பு மீண்டும் அகாலிதளத்தில் உறுப்பினராகச் சேர்ந்தார். வரீந்தர் சிங் பச்வாவின் மனைவி இயக்சீத்து கவுர் ஓசியார்பூர் அரசு கல்லூரியில் விரிவுரையாளராக பணியாற்றி ஓய்வு பெற்றவராவார். இவர்களுக்கு மூன்று மகள்கள் உள்ளனர்.

மேற்கோள்கள்
-----------

1. ↑  "Ex-SAD MP Bajwa returns to Congress" (in en-US). 2016-11-04. .

* ராஜ்யசபா இணையதளத்தில் உள்ள சுயவிவரம் பரணிடப்பட்டது 27 செப்டம்பர் 2007 at the வந்தவழி இயந்திரம்</link>
**தனிமையின் நூறு ஆண்டுகள்** (*One Hundred Years of Solitude*) என்னும் இந்தப் புத்தகம் கபிரியேல் கார்சியா மார்க்கேஸ் என்ற கொலம்பிய எழுத்தாளரால் ஸ்பானிஷ் மொழியில் 1967இல் எழுதப்பட்ட *Cien años de soledad* என்ற நாவலின் தமிழ் மொழி பெயர்ப்பு ஆகும். இந்நூல் அதிகாரப்பூர்வமாக 37 மொழிகளில் மொழிபெயர்க்கப் பட்டு இருக்கிறது. ஜூன் 2013 இல் தமிழில் மொழிபெயர்க்கப்பட்டு வெளியிடப்பட்டது. இந்நாவலுக்காக மார்க்கேசுக்கு 1982ஆம் ஆண்டு நோபல் பரிசு அளிக்கப்பட்டது.

"கடந்த ஐம்பது ஆண்டுகளில் உலக மொழிகளில் வெளிவந்தவற்றில் மகத்தான படைப்பு தனிமையின் நூறு ஆண்டுகள்" என்கிறார் சல்மான் ருஷ்டி.

ஹோசே அர்க்காத்தியோ புயேந்தியா என்பவர் வெகு சில குடும்பங்களை அழைத்துக் கொண்டு நாடோடியாக அலைந்து மகாந்தோ என்னும் ஊரை உருவாக்குகிறார். ஹோசே அர்க்காத்தியோ புயேந்தியாவின் குடும்பத்தோடு சேர்ந்து மகோந்தோ கிராமமும் நகரமாக வளர்கிறது. அவரது குடும்பத்தைப் போலவே, அந்த நகரத்துக்கும் சிக்கல்கள் வருகின்றன. அந்தக் குடும்பத்தின் ஏழு தலைமுறை சந்ததியினர்கள் வழியாக இந்த நகரத்தின் கதையும் சொல்லப்படுகிறது.

மார்க்கேசால் செழுமைப்படுத்தப்பட்ட மாய யதார்த்த வகையைச் சேர்ந்ததாக இந்த நாவல் அமைந்திருக்கிறது.
**வடசொல் தமிழ் அகர வரிசைச் சுருக்கம்** (*vaṭacol tamiḻ akara varicaic curukkam*) என்பது மறைமலை அடிகளின் மகளாகிய திருவரங்க நீலாம்பிகை அம்மையார் இயற்றிய ஒரு நூல். இந்நூல் 24 பக்கங்களைக் கொண்டமைந்துள்ளது. இந்நூல் வெளிவந்த காலத்தில் பேச்சுவழக்கில் மிகுதியாகக் கலந்திருந்த வடசொற்களுக்கான தமிழ்ச் சொற்கள் இதில் பட்டியலிடப்பட்டுள்ளன. வடசொற்கலப்பின்றிப் பேசவும் எழுதவும் கற்பிப்பதற்காக எழுதப்பட்ட இந்நூல் தமிழ்ப் பாதுகாப்புக் கழகத்தினால் 1952ஆம் ஆண்டு வெளியிடப்பட்டது.

நூலாசிரியர்
-----------

முதன்மைக் கட்டுரை: தி. நீலாம்பிகை
நூலாசிரியரான திருவரங்க நீலாம்பிகை அம்மையார் (1903-1945) மறைமலை அடிகளின் மகளாவார். சிறந்த தமிழறிஞர்களில் ஒருவர். தமிழ், வடமொழி, ஆங்கிலம் ஆகிய மொழிகளை நன்கே அறிந்திருந்தவர். மறைமலை அடிகளிடம் கல்வி கற்ற இவர் ஏற்கனவே, *வடசொற் றமிழ் அகரவரிசை* என்னும் நூலை 242 பக்கங்களில் அச்சிட்டு வெளியிட்டுள்ளார். மேலும் *தனித்தமிழ்க் கட்டுரைகள்* என்னும் நூலையும் 104 பக்கங்களில் அச்சிட்டு வெளியிட்டுள்ளார்.

உள்ளடக்கம்
----------

**அகங்காரம்** முதல் **வைராக்கியம்** வரையான ஏறத்தாழ 1465 வட சொற்களுக்கான தூய தமிழ்ச் சொற்கள் இந்நூலில் உள்ளடக்கப்பட்டுள்ளன. இந்நூலில் தமிழ் எண்களே பயன்படுத்தப்பட்டிருப்பதும் குறிப்பிடத்தக்கது.

மேற்கோள்கள்
-----------

1. ↑  திருவரங்க நீலாம்பிகை அம்மையார்
2. ↑  வடசொல் தமிழ் அகர வரிசைச் சுருக்கம்
3. ↑  வடசொல் தமிழ் அகரவரிசைச் சுருக்கம்
[*தொடர்பிழந்த இணைப்பு*]
4. ↑  தனித்தமிழ்க் கட்டுரைகள்

வெளி இணைப்புகள்
---------------

* வடசொல் தமிழ் அகரவரிசைச் சுருக்கம், தி. நீலாம்பிகை அம்மையார்
**சோட்டோ ஷோனா** (Choto Sona Mosque) (சிறிய தங்க மசூதி ) என்பது வங்காளதேசத்தின்சபாய் நவாப்கஞ்ச் மாவட்டத்தில் அமைந்துள்ளது. மசூதி கோட்வாலி வாயிலுக்கு தெற்கே சுமார் 3 கிலோமீட்டர் (1.9 மை) தொலைவிலும், பிரோசுபூரிலுள்ள முகல் தகாகானா வளாகத்தின் தென்கிழக்கே 0.5 கிலோமீட்டர் (0.31 மை) தொலைவிலும் அமைந்துள்ளது.

வரலாறு
------

 1808 இல் சோட்டோ சோனா மசூதி 
 சோட்டோ சோனா மசூதி (பின்புறக் காட்சி)
இந்த மசூதி வங்காள சுல்தான் அலாவுதீன் உசைன் ஷா ஆட்சியின் போது கி.பி.1493 மற்றும் 1519 க்கு இடையில் கட்டப்பட்டது. மசூதியின் பதினைந்து குவிமாடங்கள் ஒரு காலத்தில் தங்கத்தால் பூசப்பட்டதால், மசூதிக்கு *சோட்டோ ஷோனா மஸ்ஜித்* ( *சிறிய தங்க மசூதி* ) என்று பெயர் வந்தது.  வங்காளதேச அரசாங்கத்தின் தொல்பொருள் மற்றும் அருங்காட்சியகத் துறையின் பாதுகாப்பின் கீழ் இந்த மசூதி பாதுகாக்கப்பட்ட நினைவுச்சின்னங்களில் ஒன்றாகும். கட்டிடத்திற்கு அதன் பெயரைக் கொடுத்த தங்க முலாம் இப்போது இல்லை. வடக்கிலிருந்து தெற்கே 43.5 மீ கிழக்கிலிருந்து மேற்காக 42 மீ பரப்பளவைக் கொண்ட மசூதி வளாகம், முதலில் வெளிப்புறச் சுவரால் சூழப்பட்டிர்ந்தது. (இப்போது மீட்டெடுக்கப்பட்டுள்ளது) கிழக்குப் பக்கத்தின் நடுவில் ஒரு நுழைவாயிலும் இருந்தது.

 மசூதியின் நுழைவாயிலில் உள்ள அறிவிப்புப் பலகை

வடிவமைப்பு
----------

 சோட்டோ சோனா மசூதி, வெளிப்புறப் பார்வை
செங்கல் மற்றும் கற்களால் கட்டப்பட்ட இந்த மசூதி, வடக்கிலிருந்து தெற்கு மற்றும் 15.9 மீட்டர்கள் (52 அடி) கிழக்கிலிருந்து மேற்கு வரை 25.1 மீட்டர்கள் (82 அடி) வெளிப்புற பரிமாணங்களைக் கொண்ட ஒரு செவ்வக வடிவத்தை உருவாக்குகிறது. நான்கு சுவர்களும் வெளிப்புறமாகவும், ஓரளவிற்கு உள்புறமாகவும் கிரானைட் கற்களால் அலங்கரிக்கப்பட்டுள்ளன. 1897 ஆம் ஆண்டு பூகம்பத்தால் ஏற்பட்ட அழிவுக்குப் பிறகு மேற்கொண்டுவரும் பராமரிப்புப் பணிகள் காரணமாக மேற்குச் சுவரின் தெற்குப் பகுதியிலிருந்த கற்கள் மறைந்துவிட்டன. கட்டிடத்தின் நான்கு வெளிப்புற கோணங்களும் பலகோண கோபுரங்களுடன் பலப்படுத்தப்பட்டுள்ளன. மூலைகள் வளைவாகவும், கூரையிலிருந்து மழை நீரை வெளியேற்றும் வகையில் கல் சாக்கடைகளைக் கொண்டுள்ளன. கிழக்கு முகப்பில் ஐந்து வளைவு கதவுகளும், வடக்கு மற்றும் தெற்கு சுவர்களில் தலா மூன்று கதவுகளும் உள்ளன. கிழக்குச் சுவரில் உள்ள ஐந்து வளைவுப் பாதைகளுக்கு ஏற்ப, மேற்குச் சுவரில் ஐந்து அரை வட்ட மிஹ்ராப்கள் உள்ளன. இந்த மிஹ்ராப்களில் பெரும்பாலானவற்றின் கற்கள் மறைந்துவிட்டன.

அலங்காரம்
---------

நுழைவாயிலுக்கு கிழக்கே 14.5 மீ தொலைவில், குரானின் வசனங்கள் மற்றும் கடவுளின் சில பெயர்கள் பொறிக்கப்பட்ட இரண்டு கல்லறைகளைக் கொண்ட ஒரு கல் மேடை உள்ளது. இங்கு புதைக்கப்பட்டவர் யார் என்று தெரியவில்லை. இவை மசூதியைக் கட்டிய வாலி முகமது மற்றும் அவரது தந்தை அலி ஆகியோரின் கல்லறைகள் என்று வரலாற்றாளர் கன்னிங்ஹாம் கூறுகிறார்.

மேற்கோள்கள்
-----------

மேலும் படிக்க
-------------

1. ↑  Chhota Sona Masjid. Gaur | By Bangladesh Channel. Bangladesh.com. Retrieved on 2012-08-22.
**திருக்கோயில் பத்மநாபசுவாமி கோயில்** இந்தியாவின் கேரளாவில் உள்ள பத்தனம்திட்டா மாவட்டத்தில் வள்ளிகோடு கிராமத்தில் அமைந்துள்ள,விஷ்ணுவை மூலவராகக் கொண்ட ஒரு இந்துக் கோயிலாகும்.

சிறப்பு
-------

இக்கோயில் திருவிதாங்கூர் தேவசம் போர்டால் நிர்வகிக்கப்படுகிறது. உள்ளூர் நாட்டுப்புறக் கதைகளின்படி, திருவனந்தபுரத்தில் உள்ள புகழ்பெற்ற பத்மநாபசுவாமி கோயிலுக்குப் பிறகு இரண்டாவது புகழ்பெற்ற கோயிலாகக் கருதப்படுகிறது. கேரளாவில் உள்ள பிற கோயில்களில் காணப்படுகின்ற எளிமையான, நேர்த்தியான கட்டிடக்கலையின் அடிப்படையில், இக்கோயிலின் வளாகம் மிகவும் அமைதியான, ஆன்மீக கண்ணோட்டத்தில் உள்ளது. கோயிலை ஒட்டி கோயில் குளம் உள்ளது. அதில் தாமரை மலர்கள் மலர்ந்துள்ளன.

திருவிழாக்கள்
-------------

இங்கு நடைபெறுகின்ற 10 நாள் திருவிழாவில் ரூபமணி சுயம்பரம் அடங்கும்.

மேற்கோள்கள்
-----------

1. ↑  "Thrikkovil Padmanabhaswamy Temple, Kerala - Info, Timings, Photos, History" (in en-US). .
2. ↑  "Thrikkovil Sree Padmanabha Swami Kshetram, Pathanamthitta, India Tourist Information" (in en-US). .
3. ↑  "Thrikkovil Sree Padmanabha Swami Kshetram" (in en). .
4. ↑  "Thrikkovil Sri Padmanabha Swami Temple - Hindu temple - Pathanamthitta - Kerala". .

வெளி இணைப்புகள்
---------------

* Kerala Tourism
* உதயாமிர்தம் தொலைக்காட்சி நிகழ்ச்சியில் கோயில் கட்டிடக்கலை தொடர்பான விவரங்கள்.
* ஸ்ரீ கிருஷ்ண ஜெயந்தி கொண்டாட்டங்கள் (2012)
* கோயிலின் விக்கிமேபியா காட்சி
**கிளிமரத்துகாவு கோயில்** என்பது இந்தியாவின் கேரள மாநிலம் கொல்லத்தில் உள்ள கடக்கலில் அமைந்துள்ள ஒரு இந்துக் கோயிலாகும். இக்கோயில் **கிளிமரத்துகாவு சிவ பார்வதி கோயில்** என்றழைக்கப்படுகிறது. அய்யப்பனின் மிகப்பெரிய சிலை இக்கோயிலில் உள்ளது.

வரலாறு
------

 திருப்பணிக்கு முன் கிளிமரத்துகாவு கோயில் 
முன்பு இருந்த பழைய கோயில் கடந்த காலத்தில் அழிக்கப்பட்டு சிலைகள் மட்டுமே எஞ்சியிருந்ததாக நம்பப்படுகிறது. பின்னர் 21 ஆம் நூற்றாண்டில், ஒரு புதிய கோயில் கட்டப்பட்டது. 2011ஆம் ஆண்டு திருவிதாங்கூர் தேவசம் போர்டு, கோயில் ஆலோசனைக் குழுவின் உதவியுடன் புதுப்பிக்கப்பட்ட கோயிலை தனது கட்டுப்பாட்டில் எடுத்துக்கொண்டது.

துணைத்தெய்வங்கள்
----------------

மூலவர் கருவறையில் சிவன், பார்வதி சிற்பங்கள் உள்ளன. இக்கோயிலில் சிவன், மகாநாதன் ஆகிய இரண்டு சிவன் தெய்வங்கள் உள்ளன. பார்வதி, முருகன், சாஸ்தா, அனுமன், கணபதி, நாகம், நவகிரகம் உள்ளிட்ட பிற தெய்வங்கள் வழிபடப்படுகின்றன. கோயில் குளத்தின் நடுவில் அனுமன் கோயில் உள்ளது.

திருவிழாக்கள்
-------------

 நவராத்திரி 
* கும்பம் மலையாள நாட்காட்டியில் மகா சிவராத்திரி .
* கன்னி மலையாள நாட்காட்டியில் நவராத்திரி .
* துலாம் மலையாள நாட்காட்டியில் ஸ்கந்த ஷஷ்டி.
* விருச்சிகம் மலையாள நாட்காட்டியில் மண்டலபூஜை மகரவிளக்கு .
* மேடம் மலையாள நாட்காட்டியில் அனுமன் ஜெயந்தி .

 கந்தசஷ்டி

பூசைகள்
-------

 மாத்ரு பூசை
அன்னையர் தினத்தன்று மாத்ரு பூசை, கர்கிடகம் மாதத்தில் ஔஷத கஞ்சி படைத்தல், கும்பம் மலையாள நாட்காட்டியில் மகா சிவராத்திரி, கன்னி மலையாள நாட்காட்டியில் நவராத்திரி, துலாம் மலையாள நாட்காட்டியில் கந்த சஷ்டி, விருச்சிகம் மலையாள நாட்காட்டியில் மண்டலபூஜை மகரவிளக்கு, மேடம் மலையாள நாட்காட்டியில் அனுமன் ஜெயந்தி ஆகியவையும் கொண்டாடப்படுகின்றன.

 ஔஷத கஞ்சி

மேலும் பார்க்கவும்
------------------

* குருவாயூரப்பன்
* கடக்கால் தேவி கோவில்
* குளத்துப்புழா சாஸ்தா கோவில்
* சபரிமலை
* ஸ்ரீ பத்மநாபசுவாமி கோவில்
* கேரளாவின் இந்து கோவில்கள்
* சோட்டாணிக்கரை பகவதி அம்மன் கோவில்

வெளி இணைப்புகள்
---------------
**இசுலாமாபாத்து இலக்கியத் திருவிழா** (Islamabad Literature Festival) என்பது பாக்கித்தான் நாட்டின் இசுலாமாபாத்து நகரத்தில் ஆண்டுதோறும் நடைபெறும் ஒரு பன்னாட்டு இலக்கிய விழா ஆகும்.

வரலாறு
------

இசுலாமாபாத்து இலக்கியத் திருவிழா 2013 ஆம் ஆண்டில் தொடங்கப்பட்டது. பாக்கித்தான் மற்றும் பன்னாட்டு அளவில் எழுத்தாளர்கள், கவிஞர்கள், அறிஞர்கள் மற்றும் கல்வியாளர்கள் உட்பட முக்கிய இலக்கிய பிரமுகர்கள், விருந்தினர் பேச்சாளர்கள் மற்றும் பங்கேற்பாளர்கள் இதில் கலந்து கொள்கின்றனர். இந்த நிகழ்வில் வாசிப்பு மற்றும் இலக்கிய விவாத அமர்வுகள், விரிவுரைகள், கவிதை வாசிப்பு, நாடகங்கள், கலை கண்காட்சிகள் மற்றும் புத்தக வெளியீட்டு விழாக்கள் ஆகியவை நடைபெறுகின்றன. கராச்சி இலக்கிய விழாவைப் போலவே, இசுலாமாபாத்து இலக்கிய விழாவும் பாக்கித்தானின் ஆக்சுபோர்டு பல்கலைக்கழக பத்திரிகையால் ஏற்பாடு செய்யப்பட்டு நடத்தப்படுகிறது.

பதிப்புகள்
----------

முதல் இசுலாமாபாத்து இலக்கியத் திருவிழா 2013 ஆம் ஆண்டு ஏப்ரல் மாதம் 30 மற்றும் 31 ஆம் தேதிகளில் நடைபெற்றது. இரண்டாவது பதிப்பு 25 முதல் 28 ஏப்ரல் 2014 ஆம் ஆண்டு ஏப்ரல் மாதம் 25 ஆம் தேதி முதல் 28 ஆம் தேதி வரை நடைபெற்றது  மூன்றாவது பதிப்பு 2015 ஆம் ஆண்டு ஏப்ரல் மாதம் 24 ஆம் தேதி முதல் 26 ஆம் தேதி வரை நடைபெற்றது.

மேற்கோள்கள்
-----------

1. ↑  "The second Islamabad Literature Festival". *Dawn*. 28 April 2014.. பார்த்த நாள்: 26 April 2015.
பாசவதைப் பரணி என்பது பரணி என்னும் சிற்றிலக்கியம்.  உழவன் களத்தில் நெல், கம்பு, கொள் முதலான கூலங்கள் அடிக்கக்கப்படும். நெல்கட்டுகளை அவிழ்த்து அடித்து தாளின்மீது மாடுகளைப் பிணையல் ஆக்கி நடத்திப் போர் அடிக்கப்படும். அதுபோல அரசனின் போர்க்களத்தில் பகைவர்களைக் கொன்று அவற்றின்மீது மன்னன் தன் படைகளை நடத்திப் போர் அடுப்பான். இதனை அதரி திரித்தல் என்று இலக்கியங்கள் குறிப்பிடுகின்றன. 

உழவன் போர்க்களத்தில் உழவன் நெல்லை அடித்து மக்களுக்கு வழங்குவான். அதனை உணவு சமைத்து உண்டு மக்கள் பசியாறுவர். அரசன் போர்க்களத்தில் அரசன் பகைவர்களை அதரி திரித்து கொன்று பேய்களுக்கு உணவு வழங்குவான். அதனைக் காளி தெய்வத்தின் கூளி முதலான படைகள் போர்க்களத்திலேயே சமைத்து உண்டு பசியாறும்.

பாசவதைப் பரணி: பாகுபாடு
-----------------------

1. கடவுள் வாழ்த்து
2. கடை திறப்பு
3. காடு பாடியது
4. பேய்களைப் பாடியது
5. கோயிலைப் பாடியது
6. தேவியைப் பாடியது
7. பேய் முறைப்பாடு
8. கூளி கூறியது
9. களம் காட்டல்
10. கூழ்

என்று 10 தலைப்புகளில் இந்த நூல் அமைந்துள்ளது. 737  கண்ணிகளைக் கொண்டதாக இந்த நூல் அமைந்துள்ளது.

எடுத்துக்காட்டு
---------------

வன்சொல் கூறி வைதவர்களை வாழ்த்தி மதித்து இன்சொல்லால் அவரை இடித்துத் தோற்கடிப்பது என் ஆண்மை என்று பொறுமை உள்ளவன் ஒருவன் கூறுவதாக ஒரு கண்ணி குறிப்பிடுகிறது. 

</red> 

 வன்சொலால் வைதாரை வாழ்த்தினர்போல் மதித்து என்றும்  

இன்சொல்லால் அவர் பகைதான் இடிப்பது அன்றோ எனது ஆண்மை 

 </red>

பாட்டுடைத் தலைவன்
-----------------

* கலிங்கத்துப் பரணி என்னனும் நூல் கருணாகரன் கலிங்கப் போரில் கண்ட வெற்றி பற்றிக் கூறுகிறது. இதன் பாட்டுடைத் தலைவன் போரில் வெற்றி பெற்ற கருணாகரன்.
* இந்த நூல் பாசத்தை வெல்ல வழிகாட்டிய ஞான தேசிகர் புகழைப் போற்றுகிறது.

மேற்கோள்
--------

1. ↑   பாசவதைப் பரணி,  உ. வே. சா. பதிப்பு. சென்னை செனரல் அச்சுக்கூடம், பதிப்பு ஆண்டு 1033
**மன சுரப்பி** (*Mental gland*) என்பது பல வகையான நீர்நில வாழ்வன மற்றும் ஊர்வனவற்றில் காணப்படும் உடலின் ஒரு பகுதியாகும். மனச் சுரப்பிகள் இரசாயனங்களை உற்பத்தி செய்கின்றன, இவை விலங்குகளைத் தொடர்பு கொள்ளப் பயன்படுத்துகின்றன.

அமைவிடம்
--------

மனச் சுரப்பிகள் தலையின் ஒவ்வொரு பக்கத்திலும் ஒன்றாக ஓர் இணையாக உள்ளன. இவை கீழ்த்தாடையின் முடிவில் அமைந்துள்ளன.

செயல்கள்
--------

மனச் சுரப்பிகள் தோல் வழியாகச் சுரக்கும் இயக்குநீரை உற்பத்தி செய்கின்றன. மன சுரப்பிகளில் இருந்து வெளியேறும் சுரப்புகள் இணையைத் தேர்வு செய்தல், இனங்களை அடையாளம் காணுதல் மற்றும் பிற செயல்பாடுகளில் உட்படுத்தப்பட்டுள்ளன.

ஆமைகள் தங்கள் இனத்தைச் சேர்ந்த மற்றொரு உறுப்பினரை சந்திக்கும் போது தலையை அசைக்கும் நடத்தை மன சுரப்பிகளின் வேதிப்பொருட்கள் மூலம் நடைபெறுகிறது என ஆய்வாளர்கள் நம்ப்புகின்றனர். காற்றின் மூலம் இந்தப் பொருட்கள் சிதறடிக்கப்பட்டு இன்னொரு உயிரியினை அடைகிறது. சாலமண்டர்களில் சில இணை கூட நடைபெறும் காதல் நடத்தைகள் மன சுரப்பிகளின் செயல்பாடுகள் காரணமாக நடைபெறுகிறது.

தோற்றம் மற்றும் பரிணாமம்
------------------------

அனைத்து ஊர்வன மற்றும் நீர்நில வாழ்வனவற்றில் மன சுரப்பிகள் இல்லை. ஒரே குடும்பத்தில் உள்ள சில சிற்றினங்கள் மட்டுமே மன சுரப்பிகளைக் கொண்டுள்ளன.

2021ஆம் ஆண்டில், ஆய்வாளர்கள் குழு ஒன்று மன சுரப்பிகளைக் கொண்ட பெரும்பாலான ஆமைகள் நீர்வாழ்வைக் கொண்டுள்ளன எனக் கண்டறிந்தது. *டெசுடுடினாய்டியா* குடும்பத்தின் மூதாதையரான ஆமைகளில் ஒருமுறை மனச் சுரப்பிகள் உருவாகின்றன என்றும், மனச் சுரப்பிகளைக் கொண்ட அனைத்து ஆமைகளும் ஒரேவிதமான தோற்றம் கொண்ட திசுக்களிலிருந்து உருவாகின்றன என்றும் இவர்கள் முடிவு செய்தனர். மன சுரப்பிகள் இல்லாத ஆமைகள் அவற்றை நாளடைவில் பரிணாம வளர்ச்சியின் போது இழந்துவிட்டதாக ஊகித்தனர்.

மேற்கோள்கள்
-----------

1. 1 2 3 4 5 6  Alejandro Ibáñez; Uwe Fritz; Markus Auer; Albert Martínez-Silvestre; Peter Praschag; Emilia Załugowicz; Dagmara Podkowa; Maciej Pabijan (May 17, 2021). "Evolutionary history of mental glands in turtles reveals a single origin in an aquatic ancestor and recurrent losses independent of macrohabitat". *Scientific Reports* **11** (10396): 10396. doi:10.1038/s41598-021-89520-w. பப்மெட்:34001926. Bibcode: 2021NatSR..1110396I.
2. 1 2 3  David M. Sever; Dustin S. Siegel; Michael S. Taylor; Christopher K. Beachy1 (March 17, 2016). "Phylogeny of Mental Glands, Revisited". *Copeia* **104** (1): 83–93. doi:10.1643/CH-14-210. பப்மெட்:30034038.
3. 1 2  David M. Sever (January 18, 2016). "Ultrastructure of the mental gland of the Red-Backed Salamander, Plethodon cinereus (Amphibia: Plethodontidae)". *Acta Zoologica* **98** (2): 154–162. doi:10.1111/azo.12158.. பார்த்த நாள்: July 5, 2022.
4. ↑  Ariana E. Rupp; David M. Sever (February 14, 2017). "Histology of mental and caudal courtship glands in three genera of plethodontid salamanders (Amphibia: Plethodontidae)". *Acta Zoologica* (Royal Swedish Academy of Sciences) **98** (2): 154–162. doi:10.1111/azo.12188.. பார்த்த நாள்: July 5, 2022.
**ஒரு இந்தியன் பிரணயகதா** (Oru Indian Pranayakadha) இது 2013 ஆம் ஆண்டு வெளிவந்த ஒரு மலையாள மொழித்திரைப்படம் ஆகும். இப்படத்தில் பகத் பாசில், அமலா பால் ஆகியோர் நடித்துள்ளார்கள். இப்படத்திற்காக அமலா பாலுக்கு மூன்று விருதுகள் கிடைத்தன.

கதை
---

இந்தியாவிலிருந்து தத்துக்கொடுக்கப்பட்ட கனடா வாழ் மலையாளியான இராணி கார்டினர் என்ற கிருத்துவ பெண் (அமலா பால்) தனது தாய் தந்தையைத்தேடி இந்தியாவிற்கு வருகிறாள். அவளுக்கு உதவி செய்ய அரசியல்வாதியான சித்தார்தன் (பகத் பாசில்) முன்வருகிறார்.

தன் பூர்வீகம் தெரியாமல் பல இடங்களில் தேடி ஒரு வழியாக இராணியின் பிறப்பு பற்றி புகைவண்டி நிலையத்தில் சுமைதூக்கும் ஒருவரின் மூலம் தெரிந்துகொள்ளுகிறாள். இவளின் அப்பாவின் தந்தை ஒரு புகைவண்டி ஓட்டுனர், இவளின் அம்மாவின் அம்மா புகைவண்டி நிலையத்தில் எழுத்தராக உள்ளார். அப்போது அவர்களுக்கு ஒதுக்கப்பட்டுள்ள குடியிருப்புகளில் இருந்து படிக்கும்போது இருவரும் காதல் வயப்படுகிறார்கள். மேலும் முஸ்லிம் பையனும் இந்துவான பெண்ணும் இணைந்துவிடுகிறார்கள். அப்போது அப்பையனின் அப்பா புகைவண்டி விபத்தில் இறந்துவிடுகிறார். அதனால் அவர்களின் சொந்த ஊரான ராஜஸ்தான் சென்று விடுகிறார் இவளின் அப்பா. இவளின் அம்மா கல்யாணம் ஆகாமலேயே கர்ப்பமாகியிருப்பது கண்டு இவளின் பாட்டி சுமைதூக்குபவரின் சொந்த ஊருக்குச் சென்று குழந்தை பிறந்தவுடன் குழந்தையை சுமை தூக்குபவரிடம் கொடுத்து அனாதை விடுதில் கொடுக்கும்படி கூறிவிடுகிறார்கள். அங்கிருந்துதான் கனடாவிலிருந்து வந்த குழந்தையில்லா தம்பதிகள் இவளைதத் தத்தெடுத்து வளர்க்கிறார்கள். 

அம்மா ஒரு சித்தா மருத்துவர், துளசி (லட்சுமி கோபாலசாமி) என கண்டுபிடித்து அவரின் மருத்துவமனையிலேயே தங்குகிறாள். ஆனால் தான் அவர்களின் மகள் என்று சொல்லமுடியாமல் திரும்புகிறாள். ஏனெனில் இவள் தவறான முறையில் பிறந்தவள் என்பதாலும், இவளின் அப்பா வேறு ஒருவர் என்பதாலும் அவரைக் கண்டுபிடிக்க ராஜஸ்தான் செல்லுகிறாள். அங்கு இவளின் அப்பா ஆசாத் வேறு ஒரு பெண்ணை மணந்து கடைவைத்து வாழுகிறார். அவரிடமும் அவரின் மகள் என்று சொல்லவில்லை. கடைசியில் இந்தியாவிலிருந்து கனடாவிற்கு சென்றுவிடுகிறார். இரண்டு ஆண்டுகள் கழித்து வரும்போது சித்தார்தன் பெரிய அரசியல்வாதியாக ஆகியிருக்கிறார். இரண்டுபேரும் சேருகிறார்கள்.

மேற்கோள்கள்
-----------

1. ↑  Radhika, C Pillai (16 December 2013). "Fahadh Faasil and Amala Paul in Bollywood ?". *தி டைம்ஸ் ஆஃப் இந்தியா*. ?. பார்த்த நாள்: 21 January 2014.

மேலும் பார்க்க
--------------

* இணையதள திரைப்பட தரவுத்தளத்தில் *ஒரு இந்தியன் பிரணயகதா (திரைப்படம்)*
கருநாடக இசையில் பயின்று வரும் உருப்படிகள் பலவற்றுள் காணப்படும் உறுப்புக்களுள் **பல்லவி** என்பதும் ஒன்று. அனுபல்லவி, சரணம் என்பன பொதுவாகக் காணப்படும் ஏனைய இரண்டு உறுப்புக்கள். கருநாடக இசையின் உருப்படிகளான கீர்த்தனை, கிருதி, பதம், சுரசதி, சதிசுரம், வண்ணம் முதலிய இசைப் பாடல்களில் இவ்வுறுப்பு காணப்படுகிறது.  கருநாடக இசை உருப்படிகளில் மட்டுமின்றித் தற்காலத்தில் மெல்லிசைப் பாடல்கள், பக்திப் பாடல்கள், திரைப் பாடல்கள் போன்றவற்றிலும் பல்லவி என்னும் உறுப்பு உள்ளது. பொதுவாக மேற்குறிப்பிட்ட உருப்படிகளில் பல்லவி முதல் உறுப்பாக வரும். இதனாலேயே தமிழில் இதை **எடுப்பு**, **முதல்நிலை**, **முகம்** ஆகிய சொற்களால் குறிப்பிடுவர். இந்துஸ்தானி இசையில் இதை **ஸ்தாயி** என்பர். 
ஓர் இசைக்கலைஞரின் கற்பனையை பல்லவி தெளிவுபடுத்தும்.

பல்லவி பாடல்களில் முதல் உறுப்பாக வரும் அதேவேளை, அனுபல்லவி, சரணம் ஆகிய உறுப்புக்களுக்குப் பின்னரும் திரும்பத் திரும்பப் பாடப்படுவது உண்டு. பல்லவி பொதுவாக ஒரு தாள வட்டணை (ஆவர்த்தம்) நீளம் கொண்டதாக இருக்கும். இரண்டு அல்லது நான்கு தாள வட்டணைகளைக் கொண்டு அமைவதும் உண்டு. பக்கவாத்தியம் வாசிப்பவர்கள், எடுத்துக்கொண்ட தாளத்தின் தன்மையை அறிந்துகொள்ள இது உதவியாக உள்ளது. பாடும்போது, பல்லவியை இரண்டு தடவைகள் அல்லது அதற்கு மேற்பட்ட தடவைகள் பாடுவதும் உண்டு.

எடுத்துக்காட்டு
---------------

அலைபாயுதே ... என்று தொடங்கும் கீர்த்தனையில் முதல் இரண்டு வரிகள் பல்லவி ஆகும். 

**பல்லவி**

*அலைபாயுதே... கண்ணா, என் மனம் அலைபாயுதே*   

*ஆனந்த மோகன வேணுகானமதில்*   

**அனுபல்லவி**

*நிலைபெயராது சிலைபோலவே நின்று*   

*நேரமாவதறியாமலே மிக விநோதமாக முரளீதரா - என் மனம்*   

**சரணம்**

*தெளிந்த நிலவு பட்டப்பகல் போல் எரியுதே திக்கை நோக்கி என் புருவம் நெரியுதே*   

*கனிந்த உன் வேணுகானம் காற்றில் வருகுதே கண்கள் சொருகி ஒரு விதமாய் வருகுதே*   

*கனித்த/ (கதித்த) மனத்தில் இருத்தி பதத்தை எனக்கு அளித்து மகிழ்த்தவா*   

*ஒரு தனித்த வனத்தில் அணைத்து எனக்கு உணர்ச்சி கொடுத்து முகிழ்த்தவா*   

*கனை கடல் அலையினில் கதிரவன் ஒளியென இணையிரு கழலெனக்(கு) அளித்தவா*   

*கதறி மனமுருகி நான் அழைக்கவோ இதர மாதருடன் நீ களிக்கவோ*   

*இது தகுமோ, இது முறையோ, இது தர்மம் தானோ?*   

*குழலூதிடும் பொழுது ஆடிடும் குழைகள் போலவே மனது வேதனை மிகவொடு*

குறிப்புகள்
-----------

1. ↑  மம்மது, நா. 2010. பக். 362.
2. ↑  மம்மது, நா. 2010. பக். 362.
3. ↑   வில்லவராயர், மீரா. 2011, பக். 46

உசாத்துணைகள்
------------

* மம்மது, நா. *தமிழிசைப் பேரகராதி*, இன்னிசை அறக்கட்டளை, மதுரை, 2010.
* வில்லவராயர், மீரா. *ஹிந்துஸ்தானி மேற்கத்திய இசை - ஓர் அறிமுகம்*, லங்கா புத்தகசாலை, யாழ்ப்பாணம், 2011 (மூன்றாம் பதிப்பு).
* செல்லத்துரை, பி. டி. *தென்னக இசையியல்*, வைகறைப் பதிப்பகம், திண்டுக்கல், 2005 (ஐந்தாம் பதிப்பு).
* பக்கிரிசாமிபாரதி, கே. ஏ. *இந்திய இசைக்கருவூலம்*, குசேலர் பதிப்பகம், சென்னை, 2006.

இதையும் காண்க
-------------

இராகம் தாளம் பல்லவி
**கண்ணாடி மாளிகை** 1962 ஆம் ஆண்டு வெளியான ஒர் இந்தியத் தமிழ்த் திரைப்படமாகும். சாமி-மகேசு இத்திரைப்படத்தை இயக்கினார். இராணி திரைப்படத் தயாரிப்பு நிறுவனம் மூலம் டி. ஆர். இராதாராணி இத்திரைப்படத்தைத் தயாரித்தார். இராதாராணி கதைநாயகியாகவும் நடித்தார். இத்திரைப்படத்தில் எம். ஆர். ராதா, எஸ். ஏ. அசோகன், வி. நாகையா, எஸ். டி. சுப்புலட்சுமி, ஏ. கே. மோகன் ஆகியோர் நடித்திருந்தனர்.

நடிகர்கள்
---------

* மனோகராக எம். ஆர். ராதா
* இராணியாக டி. ஆர். இராதாராணி
* இரத்னமாக எஸ். ஏ. அசோகன்
* கருணாகரனாக சித்தூர் வி. நாகையா
* கருணாகரனின் மனைவியாக எஸ். டி. சுப்புலட்சுமி
* காவல் துறை அதிகாரியாக ஏ. கே. மோகன்

தயாரிப்பு
---------

இந்தத் திரைப்படத்தில் நடிப்பதற்கு எம். ஆர். ராதாவுக்கு ₹60,000 (2020 இல் நிகர மதிப்பு ₹3.8 million or US$48,000) வழங்கப்பட்டது. டி. ஆர். இராதாராணியின் சகோதரி டி. ஆர். சரோஜா ஒரு முன்னணி வேடத்தில் இப்படத்தில் நடித்தார். வசனகர்த்தாவாக சாமி செயல்பட்டார். கருப்பு-வெள்ளையில் வெளியான இத்திரைப்படத்தின் பெரும்பாலான காட்சிகள் ஒகேனக்கலில் எடுக்கப்பட்டன. ஒளிப்பதிவுக் கலைஞராக சிட்டி பாபு பணியாற்றினார். Another shooting location was கோபிச்செட்டிப்பாளையத்திலும் படப்பிடிப்பு நடந்தது.

வரவேற்பு
--------

திரைப்பட வரலாற்றாசிரியர் ராண்டார் கை கண்ணாடி மாளிகை திரைப்படத்தின் கதைக்களம், நடிகர்களின் நடிப்பு மற்றும் ஒளிப்பதிவு ஆகியவற்றைப் பாராட்டினார். ஆனால் திரைப்படம் எதிர்பார்த்த அளவுக்கு வெற்றிபெறவில்லை என்றும் குறிப்பிட்டார். இத்திரைப்படத்தின் தெலுங்கு மொழி-பதிப்புத் திரைப்படமான அடலா மேடாவும் வெற்றிபெறவில்லை.

மேற்கோள்கள்
-----------

1. 1 2 3  ராண்டார் கை (14 சூன் 2014). "Kannadi Maaligai (1962)". *தி இந்து* இம் மூலத்தில் இருந்து 18 சனவரி 2017 அன்று. பரணிடப்பட்டது.. .
2. ↑  "Gobichettipalayam - a 'paradise' for cinema directors". *தி டைம்சு ஆப் இந்தியா*. 7 மார்ச் 2018 இம் மூலத்தில் இருந்து 14 சூலை 2018 அன்று. பரணிடப்பட்டது.. .
புகழூர்க் கல்வெட்டு
கரூர் மாவட்டத்தின் புகளூர் வட்டத்தின் தலைமையிடமான புகழூர் அருகே வேலாயுதம் பாளையம் என்னும் ஊரில் ஆறுநாட்டான்மலை என்னும் குன்று ஒன்று உள்ளது. அந்த குன்றின் உச்சியில் முருகன் கோயில் உள்ளது. மலையின் இடைப்பகுதியில் வடக்குப் பக்கமும் தெற்குப்பக்கமும் இரண்டு குகைகள் உள்ளன. அந்த குகையில் சமணர் படுக்கைகள் உள்ளன. அந்த படுக்கையை அமைத்துக் கொடுத்த சேரனைப் பற்றியும் படுக்கையில் இருந்த சமணத்துறவிகள் பற்றியும் அங்குள்ள கல்வெட்டுகள் குறிப்பிடுகின்றன.

'புகள கல்வெட்டு' என்பது புகளூர் மலைப் பகுதியில் கண்டுபிடிக்கப்பட்ட ஒரு தமிழ் பிராமிக் கல்வெட்டு ஆகும். இவ்விடம் பண்டைக்காலத்தில் சேரர்களின் தலைநகரமாக இருந்த கரூரிலிருந்து சுமார் 15 கிலோமீட்டர்கள் தொலைவில் உள்ளது. இக்கல்வெட்டு கிறித்தவ ஆண்டுக் கணக்கின் தொடக்க காலத்தைச் சேர்ந்ததாகக் கருதப்படுகின்றது. சேர மன்னன் இளம் கடுங்கோ என்பவன் சமணத் துறவி ஒருவருக்குக் குகை வாழிடம் ஒன்றைத் தானமாக வழங்கியதைக் குறிக்கவே இக் கல்வெட்டுப் பதியப்பட்டுள்ளது. இக் கல்வெட்டில் மூன்று தலைமுறையைச் சேர்ந்த சேர மன்னர்களின் பெயர்கள் குறிப்பிடப்பட்டிருப்பது இக்கல்வெட்டுக்கு ஒரு சிறப்பு ஆகும்.

இக் கல்வெட்டில் பெயர் குறிக்கப்பட்டுள்ள சேர மன்னர்கள், கோ ஆதன் செல்லிரும்பொறை, பெருங்கடுங்கோ, இளங்கடுங்கோ என்பவர்களாவர். இவர்களில் கோ ஆதன் சேரல் இரும்பொறையின் மகனே பெருங்கடுங்கோ. இளங்கடுங்கோ பெருங்கடுங்கோவின் மகன். இக் கல்வெட்டு வெட்டப்பட்ட காலத்தில் பெருங்கடுங்கோவே மன்னனாக இருந்ததாகத் தெரிகிறது. இளங்கடுங்கோ இளவரசராக முடிசூட்டப்பட்டதைக் குறிக்கவே இத் தானம் வழங்கப்பட்டது.

கல்வெட்டு செய்தி
----------------

கல்வெட்டில் (பிராமி எழுத்துகளில்) இடம்பெற்றுள்ள செய்தி:

|  |  |  |
| --- | --- | --- |
| "| தாஅமணன் யாற்றூர் செங்காயபன் உறைய கோ ஆதன் செல்லிரும்பொறை மகன் பெருங்கடுங்கோ மகன் இளங்கடுங்கோ இளங்கோ ஆக அறுத்த கல் | "|

இதில் கூறப்படும் 'கோ அதன் செல் இரும்பொறை' என்னும் பெயரில் உள்ள சில பெயர்ப் பகுதிகள் 'செல்வக் கடுங்கோ வாழி ஆதன்' என்னும் 7ஆம் பதிற்றுப்பத்துத் தலைவன் பெயரினூடே பொதிந்து கிடப்பதைக் காணமுடிகிறது. இவனது மகன் பெயர் 'பெருங்கடுங்கோ' என்பது 'பாலை பாடிய பெருங்கடுங்கோ'வையும், இவன் மகன் 'இளங்கடுங்கோ' என்னும் பெயர் 'மருதம் பாடிய இளங்கடுங்கோ'வையும் நினைவூட்டுகின்றன.

இளங்கடுங்கோ சமணத் துறவிகளுக்கு மலைக்குகையில் படுக்கை அமைத்துக் கொடுத்தான். அந்தப் படுக்கைகள் இன்னின்னாருக்கு அளிக்கப்பட்டவை என்பதைக் குறிக்கும் தாமிழிக் கல்வெட்டுகளும் படுக்கைகளின் தலைமாட்டில் உள்ளன. அவை சிதைந்த நிலையில் இருந்தாலும் 'பிட்டன்', 'கொற்றன்' என்னும் பெயர்கள் படிக்கக்கூடிய நிலையில் தெளிவாக உள்ளன.

இவற்றையும் பார்க்கவும்
----------------------

* பண்டைய இந்தியக் கல்வெட்டுக்கள்
* மாங்குளம் கல்வெட்டு
* எடக்கல் கல்வெட்டு
* ஜம்பைக் கல்வெட்டு

பார்வை
------

புகழூர்க் கல்வெட்டு மன்னர்கள்
செவிடை நாயனார் (சந்திரசூடேஸ்வரர்) கோயில், கிருஷ்ணகிரி மாவட்டம், தமிழ்நாட்டில் ஓசூர் பாறை மலை மீது அமைந்துள்ள ஒரு பழங்கால சிவன் கோயில் ஆகும்.

செவிடை நாயனார் என்ற தமிழ் பெயர் சந்திரசூடேஸ்வரர் என்று மருவியது.

ஓசூர், சந்திரசூடேஸ்வரர் கோயில் திருப்பணியின் போது, 13ம் நுாற்றாண்டைச் சேர்ந்த, ஓய்சாள அரசன் வீரநரசிம்மனின், புதிய கல்வெட்டு கண்டுபிடிக்கப் பட்டுள்ளது.

சந்திரசூடேஸ்வரர், செவிடை நாயனார் என்ற பெயரில், இருந்ததற்கான கல்வெட்டு ஆதாரங்கள் உள்ளன

கோயில் வரலாறு
-------------

கிருஷ்ணகிரி மாவட்டம் ஓசூரில் மிகவும் பழமையான வரலாற்று சிறப்புமிக்க செவிடை நாயனார் (மரகதாம்பிகை சமேத சந்திரசூடேஸ்வர சாமி) மலைக்கோவில் உள்ளது. ஓசூரின், தேர்ப்பேட்டையில் சந்திர சூடேஸ்வரர் கோவில் உள்ளது. 

இந்த கோவிலை சுற்றி பல்வேறு இடங்களில் 12–ம் நூற்றாண்டு சோழர் கால பாறை கல்வெட்டுகள் உள்ளன.

ஓசூர் சந்திரசூடேஸ்வர சாமி கோவிலில் மொத்தம் 26 தமிழ் கல்வெட்டுகளை, தொல்லியல் துறை, 1974–ம் ஆண்டு பதிவு செய்துள்ளது. 
இந்த கோவில், சோழர் காலத்தில் இருந்துதான் முழுமையான வழிபாட்டுக்கு வந்துள்ளது. 

சந்திரசூடேஸ்வரர், செவிடை நாயனார் என்ற பெயரில், இருந்ததற்கான கல்வெட்டு ஆதாரங்கள் உள்ளன. 

ராஜேந்திர சோழன் மற்றும் முதலாம் குலோத்துங்க சோழன் கல்வெட்டும், ஒய்சாள அரசர்களான வீரவிஸ்வநாதன், வீரநரசிம்மன், வீரராமநாதன் போன்ற அரசர்கள் கோவிலுக்கு வழங்கிய நிலதானங்கள் பற்றியும், கொடைகள், பூஜைக்கு வேண்டிய பொருட்கள் குறித்தும் இந்த கல்வெட்டுகளில் பதிவு செய்யப்பட்டுள்ளன.

கங்கர்கள், நுளபர்கள், சோழர்கள், ஓய்சாளர்கள், விஜயநகர பேரரசர்களின் காலத்தில், இக்கோவில் வளர்ச்சி பெற்றுள்ளது. 

கி.பி. 10ம் நுாற்றாண்டில் செவிடபாடி என்றும், 13ம் நுாற்றாண்டில், முரசு நாடு என்றும் அழைக்கப்பட்ட ஊரே, 16ம் நுாற்றாண்டில், ஓசூர் என, மாறியுள்ளது. 

இக்கோவிலுக்கு, கொடுக்கப்பட்ட கொடைகள் பற்றிய செய்திகள், ஓசூர் மலையில் உள்ள பெருமாள் கோவில், பாகலுார், மேல்சூடாபுரம் சிவன் கோவில் கல்வெட்டுகளில் உள்ளன. 

பழமையான இக்கோவிலில், ராஜேந்திர சோழனின் கல்வெட்டுகளும், கங்கர் கலை சான்றுகளாக, சப்த மாதர்கள், சூரியன், அர்த்த மண்டப துாண்களும் உள்ளன. 

இங்கு, பல மன்னர்களின் கல்வெட்டுகள் இருந்தாலும், தற்போது கண்டுபிடிக்கப்பட்டுள்ளது, ஓய்சாள மன்னனின் முதல் கல்வெட்டு என்பதால், முக்கியத்துவம் பெறுகிறது. கல்வெட்டில் உள்ள, 17 வரிகளில், முதல் வரி, படிக்க முடியாதபடி சிதைந்துள்ளது.

'செல்லா நின்ற என துவங்கி, துபிரிதிவிராஜம் பன்னி' என, முடிகிறது. அதன்படி, வீர நரசிம்மன் கோவிலின் வளர்ச்சிக்காகவோ, திருவிழாவுக்கோ தானம் கொடுத்த செய்தி உள்ளது. அதில், 'ஆடி மாதம் 10ம் தேதி' என்பது மட்டும் தெளிவாக தெரிகிறது.
**பாலகிருசுணன் ஆகோட்கர்**  (Balkrishan Akotkar) இந்தியாவைச் சேர்ந்த ஒரு விளையாட்டு வீரராவார். 1937 ஆம் ஆண்டு சூலை மாதம் முதல் தேதியன்று இவர் பிறந்தார். நீண்ட தூர ஓட்டப்பந்தயங்களீல் இவர் இந்தியாவிற்காக ஓடுகிறார்.  1964 ஆம் ஆண்டு நடைபெற்ற கோடைகால ஒலிம்பிக்கில் மாரத்தான் போட்டியில் பாலகிருசுணன் பங்கேற்றார். 

1964 ஆம் ஆண்டு நடைபெற்ற ஒலிம்பிக்கில் மாரத்தான் போட்டியில் 33 ஆவது இடத்தில் இருந்தார்.  விளையாட்டில் இருந்து ஓய்வு பெற்ற பிறகு, எதிர்கால விளையாட்டு வீரர்களின் வளர்ச்சியில் இவர் ஒரு நினைவுச்சின்னமாக இருந்து வருகிறார். தேசிய உள்நாட்டு விளையாட்டுப் போட்டிகளில் மகாராட்டிரா மாநிலத்தை பிரதிநிதித்துவப்படுத்த ஆண் மற்றும் பெண் விளையாட்டு வீரர்களை தேர்வு செய்வதற்கான குழுவிற்கு இவர் தலைமை தாங்கினார்

மேற்கோள்கள்
-----------

1. ↑  "Akotkar BALAKRISHNA". .
2. ↑  "Balkrishan Akotkar". .
3. ↑  Williams, Joe (21 June 2012). "Olympics memories: It was the first time I flew in a plane, says Balkrishna Akotkar" (in en). .
4. ↑  Staff (15 January 2008). "Federation Cup National Cross Country meet in Nagpur from Feb 2" (in en). .

புற இணைப்புகள்
--------------

* Balkrishan Akotkar at Olympedia
**இராம் பகதூர் லிம்பூ** (*Ram Bahadur Limboo*) இந்தியாவைச் சேர்ந்த ஓர் அரசியல்வாதியாவார். சிக்கிம் சனநாயக முன்னணியின் உறுப்பினராக 2014 ஆம் ஆண்டு நடைபெற்ற தேர்தலில் சிக்கிம் சட்டமன்றத் தேர்தலில் சோரெங்-சகுங்கு தொகுதியிலிருந்து சிக்கிம் சட்டமன்றத்திற்குத் இவர் தேர்ந்தெடுக்கப்பட்டார்.

தனிப்பட்ட வாழ்க்கை
------------------

இராம் பகதூர் லிம்பூ, சிக்கிமின் மேற்கு சிக்கிம் மாவட்டத்தில் உள்ள சோரெங்கைச் சேர்ந்த ஏமா கர்ணா லிம்பூவுக்கு மகனாகப் பிறந்தார். 1983 ஆம் ஆண்டில் வடக்கு வங்காளப் பல்கலைக்கழகத்தில் கலை மற்றும் சட்டப் பாடங்களில் பட்டங்களைப் பெற்றார்

அரசியல் வாழ்க்கை
----------------

2014 ஆம் ஆண்டு நடைபெற்ற சிக்கிம் சட்டப் பேரவைத் தேர்தலில் சிக்கிம் சனநாயக முன்னணியின் உறுப்பினராக சோரெங்-சகுங்கு தொகுதியில் இருந்து இராம் பகதூர் லிம்பூ 6,596 வாக்குகளைப் பெற்று வெற்றி பெற்றார், இது மொத்த வாக்கு சதவீதத்தில் 56.5% ஆகும்.   இத்தேர்தலில் சிக்கிம் கிராந்திகாரி மோர்ச்சாவின் பாரதி சர்மாவை 1,929 வாக்குகள் வித்தியாசத்தில் தோற்கடித்தார்.

மேற்கோள்கள்
-----------

1. 1 2 3 4  }
2. 1 2  "Soreng Chakung Elections Results 2019 - Party and Candidate Wise Full Winner List". .
இந்தக் கட்டுரை பாலை நிலத்தைப் பற்றியது.  பாலை மரம் பற்றிய கட்டுரை, பாலை (மரம்) என்பதைப் பாருங்கள்.
**பாலை** என்பது பண்டைத் தமிழகத்தில் பண்பின் அடிப்படையில் பகுத்து அறியப்பட்ட ஐந்து வகைத் தமிழர் நிலத்திணைகளில் ஒன்றாகும். குறிஞ்சி, முல்லை ஆகிய நிலத்திணைகளுக்கு இடையிலமைந்த பாழ் நிலப்பகுதி பாலை ஆகும். அதாவது காடாகவுமில்லாமல், மலையாகவும் இல்லாமல் இரண்டும் கலந்து மயங்கி வெப்ப மிகுதியால் திரிந்த சுரமும் சுரம் சார்ந்த இடமும் பாலை நிலமாகும். பாலை நிலத்தலைவர் காளை, விடலை என அழைக்கப்பட்டனர். பாலை நில மக்கள் மறவர் மற்றும் எயினர் எனப்பட்டனர்.
"முல்லையும் குறிஞ்சியும் முறைமையில் திரிந்து
நல்லியல்பு இழந்து நடுங்குதுயர் உறுத்துப்
பாலை என்பதோர் படிவம் கொள்ளும்" - சிலப்பதிகாரம்

பாலை நிலத்தின் பொழுதுகள்
------------------------

இளவேனில், முதுவேனில், பின்பனி என்னும் பெரும் பொழுதுகளும் நண்பகல் என்னும் சிறுபொழுதும் பாலை நிலத்துக்குரிய பொழுதுகளாகும்.

பாலை நிலத்தின் கருப்பொருட்கள்
-----------------------------

* *தெய்வம்*: கொற்றவை
* *மக்கள்*: எயினர் (வேட்டுவர்) ,விடலை, காளை,
* *பறவைகள்*: பருந்து, கழுகு, புறா
* *மரங்கள்*: உழிஞ, பாலை, இருப்பை
* *மலர்கள்*: மராம்பு
* *பண்*: பஞ்சுரப் பண் (பாலை) யாழ்
* *பறை* : ஆறலை, சூறைகோள்
* *தொழில்*: போர்தொழில் செய்தல் வேட்டையாடுதல்
* *உணவு*: ஆறலைத்தலால் வரும் பொருள்
* *நீர்*: கிணறு
* *விலங்கு*: வலியிலந்த புலி, செந்நாய்
* *யாழ்*: பாலையாழ்
* *ஊர்*: குறும்பு

பாலை நிலத்தின் உரிப்பொருட்கள்
-----------------------------

* *அக ஒழுக்கம்* : பிரிதல்
* *புற ஒழுக்கம்* : வாகை

மேற்கோள்கள்
-----------

1. ↑  "ஐந்திணை". .

| தமிழர் நிலத்திணைகள் |
| --- |
| குறிஞ்சி | முல்லை | மருதம்  | நெய்தல்  | பாலை  |
**எதிப 110113 (HD 110113)**, **TOI-755** எனவும் அழைக்கப்படுகிறது, இது சூரிய குடும்பத்திலிருந்து சுமார் 346.5 ஒளியாண்டுகள் (106.2 புடைநொடிகள்) தொலைவில் உள்ள சூரியனைப் போன்ற விண்மீனாகும், மேலும் இது சென்டாரசு விண்மீன் குழுவில் அமைந்துள்ளது. 2021 ஆம் ஆண்டில், இந்த விண்மீனைச் சுற்றி வரும் ஒரு கோள் அமைப்பு கண்டுபிடிக்கப்பட்டது

பான்மைகள்
---------

எதிப 110113 ஆனது G-வகை முதன்மை-வரிசை விண்மீனாக (மஞ்சள் குறுமீன்) வகைப்படுத்தப்பட்டுள்ளது. இது சூரியனைப் போலவே 5,730 கெல்வின்s (5,460 °C) வெப்பநிலையையும் கிட்டத்தட்ட 1 சூரியப் பொருண்மையையும் கொண்டுள்ளது.

கோள் அமைப்பு
------------

எதிப-755 விண்மீனைச்சுற்றி வரும் எதிப-755 பி மற்றும் எதிப -755 சி ஆகிய இரண்டு கோள்கள் உள்ளதாக 2021 ஆம் ஆண்டு முதல் கருதப்படுகிறது. எதிப-755பி வெப்பநிலை 1,570 கெ அளவுக்கும் மேல் உள்ளது. எதிப-755சி வெப்பநிலை சுமார் 1,260 கெ அளவு குளிராக உள்ளது, அதாவது இவை இரண்டும் சூடான நெப்டியூன்கள் ஆகும். 

எச்டி 110113 தொகுதி| துணை(விண்மீனில் இருந்து) | திணிவு | அரைப்பேரச்சு(AU) | சுற்றுக்காலம்(நாட்கள்) | வட்டவிலகல் |
| --- | --- | --- | --- | --- |
| **b** | 4.54 ± 0.64 *M*⊕ | 0.035 | 2.541+0.0005−0.001 |  ? |
| **c** | 10.49 ± 1.2 *M*⊕ | 0.068+0.001−0.002 | 6.744+0.008−0.009 |  ? |

மேற்கோள்கள்
-----------

1. 1 2 3  Osborn, H. P.; Armstrong, D. J.; Adibekyan, V.; Collins, K. A.; Delgado-Mena, E.; Howell, S. B.; Hellier, C.; King, G. W.; Lillo-Box, J. (2021), "A hot mini-Neptune in the radius valley orbiting solar analogue HD 110113", *Monthly Notices of the Royal Astronomical Society*, pp. 4842–4857, arXiv:2101.04745, Bibcode:2021MNRAS.502.4842O, doi:10.1093/mnras/stab182 `{{citation}}`: Invalid `|display-authors=29` (help); Missing or empty `|url=` (help)
தமிழ்மொழியில், **செய்யுள் உறுப்புகள்** *(elements of prosady}* என்பவை ஒரு செய்யுளை அல்லது யாப்பை இயற்றுவதற்குத் தேவைப்படும் அடிப்படை உறுப்புகள் ஆகும். அந்த உறுப்புகள் ஆறுவகைப்படும். அவை,

1. எழுத்து
2. அசை
3. சீர்
4. தளை
5. அடி
6. தொடை ஆகியன வாகும்.

### எழுத்து

ஒரு மொழியின் அடிப்படை உறுப்பு எழுத்து ஆகும்.

### அசை

ஓர் எழுத்து, தனித்தோ ஒன்றுக்கு மேற்பட்ட எழுத்துகள் இணைந்தோ தக்க ஒலியுடன் சீருக்கு உறுப்பாகி நின்றால் அஃது அசை எனப்படும்.

##### அசை இரு வகைப்படும்.

1. நேரசை
2. நிரையசை

### சீர்

அசைகள், ஒன்றோ இரண்டோ மூன்றோ நான்கோ இயைந்து நிற்பது சீராகும்.இது நான்கு வகைப்படும்.

1. நேர் நேர்
2. நிரை நேர்
3. நிரை நிரை
4. நேர் நிரை

நான்கு வகைகள்

* ஓர் அசை சீர்
* அரசை சீர்
* மூவசை சீர்
* நாலசை சீர்

### தளை

சீர்கள், ஒன்றுடன் ஒன்று இயைந்து கட்டுப்பட்டு நிற்பது தளை எனப்படும். இத்தளை நான்கு வகைப்படும்.

1. ஆசிரியத்தளை
2. வெண்டளை
3. கலித்தளை
4. வஞ்சித்தளை

### அடி வகைகள்

1. குறளடி
2. சிந்தடி
3. அளவடி
4. நெடிலடி
5. கழி நெடிலடி

### தொடை வகைகள்

1. மோனைத் தொடை
2. எதுகைத் தொடை
3. முரண் தொடை
4. இயைபுத் தொடை
5. அளபெடைத் தொடை
6. அந்தாதித் தொடை
7. இரட்டைத் தொடை
8. செந்தொடை

மேற்கோள்கள்
-----------

1. ↑  "பொதுத் தமிழ்". சுரா பதிப்பகம்.. பார்த்த நாள்: 23 சூன் 2017.
திருக்கடவூர் மகாதேவர் கோயில்
**திருக்கடவூர் மகாதேவர் கோயில்** இந்தியாவின் கேரளாவில் கொல்லம் மாவட்டத்தில் திருக்கடவூரில் அமைந்துள்ள ஒரு இந்துக் கோயிலாகும். இக்கோயில் திருவிதாங்கூர் தேவசம் போர்டு கட்டுப்பாட்டில் உள்ளது.

புராணங்கள்
----------

இக்கோயில் கேரளாவில் உள்ள 108 சிவன் கோயில்களில் ஒன்றாகும். தங்க முலாம் பூசப்பட்ட கொடி மரம் உள்ளது. மிருகண்டனும் அவன் மனைவி மருத்மதியும் (மனஸ்வினி) குழந்தைப்பேற்றிற்காக சிவனை வழிபட்டு வரத்தை நாடினர். அவர்களுக்குக் குறைந்த வாழ்நாளுடன் அதிக புத்திசாலிக் குழந்தை அல்லது அதிக வாழ்நாளுடன் குறைந்த அறிவு உள்ள குழந்தை என்ற வகையில் வரம் கிடைத்தது. மிருகண்டன், முந்தையதைத் தேர்ந்தெடுத்தார். 16 வயதில் இறக்க வேண்டிய சூழலில் உள்ள வகையில் ஒரு முன்மாதிரியான மகனான மார்கண்டேயரைப் பெற்றார்.

மார்கண்டேயர் ஒரு சிறந்த சிவபக்தராக வளர ஆரம்பித்தார். அவர் இறக்கும் நாள் வரை சிவலிங்கத்தை தொடர்ந்து வணங்கிவந்தார். அவனுடைய பக்தியின் காரணமாக யமனின் தூதர்களால் மார்க்கண்டேயரின் உயிரைப் பறிக்க முடியவில்லை. யமன் நேரில் வந்து கயிற்றை வீசியபோது அது சிவலிங்கத்தைச் சுற்றி விழுந்தது. சிவலிங்கத்திலிருந்து வெளிப்பட்ட சிவன் யமனைத் தாக்கி, கோபத்தை வெளிப்படுத்தினார். தொடர்ந்து அவனுக்கு வாழ்வாங்கு வாழ வரம் தந்தார். இது திருக்கடவூரில் நடந்ததாக கூறுவர்.

பிற தெய்வங்கள்
--------------

இக்கோயிலின் மூலவர் சிவபெருமான் ஆவார். இக்கோயிலில் அய்யப்பன், விநாயகர், பிரம்மராட்சசர், யக்ஷினி, நாகராஜா உள்ளிட்ட துணைத்தெய்வங்கள் உள்ளன. கிருஷ்ணர் சன்னதி வெளியே தனி கருவறையில் உள்ளது.

விழாக்கள்
---------

ஆண்டுதோறும் ஸ்ராட்டு விழா சிறப்பாகக் கொண்டாடப்படுகிறது. வெளிநாட்டினர் உட்பட ஆயிரக்கணக்கானோர் அதில் கலந்துகொள்கின்றனர். 10 நாட்கள் திருவிழாவான திருவாதிரை ஆறாட்டு திருவிழா கும்பம் மாதத்தில் (பிப்ரவரி/மார்ச்) சிறப்பாகக் கொண்டாடப்படுகிறது.

மேற்கோள்கள்
-----------

1. 1 2  "തൃക്കടവൂർ ശ്രീ മഹാദേവ ക്ഷേത്രം - ജന്മഭൂമി.കോം". .
2. ↑  "തൃക്കടവൂർ മഹാദേവർ ക്ഷേത്ര ഉത്സവത്തിന് കൊടിയേറി". mathrubhumi. 2013-03-04. .
3. 1 2  "തൃക്കടവൂർ ശ്രീ മഹാദേവ ക്ഷേത്രം". templedarsan. .

வெளி இணைப்புகள்
---------------

* திருக்கடவூர் மகாதேவர் கோவிலில் ஒன்பதாவது உற்சவத்தின் பகுதியாக கோயிலில் கட்டுகழ்ச்சி
**சிடி-44 170 (CD-44 170)** கிளீசே **27.1**, கிலீசே **9018** மற்றும் எச்ஐபி **3143** என்றும் அறியப்படுகிறது, இது ஒரு M-வகை முதன்மை வரிசை விண்மீனாகும். இதன் மேற்பரப்பு வெப்பநிலை 3,604 K (6,028 °F; 3,331 °C) ±72 கெ. அடர்விண்மீனில் தனிமங்களின் செறிவு சூரியனை ஒத்தது. 

2014 ஆம் ஆண்டில், 16 நாட்கள் வட்டனைக் காலத்துடன் கிளீசே 27.1 பி என்ற பெயருடைய ஒரு கோள் ஆர வேகம் முறையைப் பயன்படுத்தி கண்டுபிடிக்கப்பட்டது.  கோளின் மேற்பரப்பு சமனிலை வெப்பநிலை 406 K (271 °F; 133 °C) ஆகும் கோளின் இருப்பு 2020 வரை ஐயப்படப்பட்டது, ஏனெனில் தூண்டுதல் வட்டணைக்காலம் நட்சத்திரத்தின் சுழற்சி காலத்தில் பாதிக்கு சமமாகும். 

Gliese 27.1 தொகுதி| துணை(விண்மீனில் இருந்து) | திணிவு | அரைப்பேரச்சு(AU) | சுற்றுக்காலம்(நாட்கள்) | வட்டவிலகல் |
| --- | --- | --- | --- | --- |
| **b** (disputed) | > 13+4.1−6.6 *M*⊕ | 0.101+0.009−0.013 | 15.8190+0.0049−0.0026 | — | — | >3.63 *R*⊕ |

மேற்கோள்கள்
-----------

1. ↑  Tuomi, Mikko; Jones, Hugh R. A.; Barnes, John R.; Anglada-Escudé, Guillem; Jenkins, James S. (2014). "Bayesian search for low-mass planets around nearby M dwarfs – estimates for occurrence rate based on global detectability statistics". *Monthly Notices of the Royal Astronomical Society* **441** (2): 1545–1569. doi:10.1093/mnras/stu358.
2. ↑
**குர்ரம் யாதகிரி ரெட்டி** (Gurram Yadagiri Reddy) (5 பிப்ரவரி 1931 - 22 நவம்பர் 2019) தெலுங்கானா கிளர்ச்சியின் சுதந்திரப் போராட்ட வீரரும், இந்திய கம்யூனிஸ்ட் கட்சியின் மூத்த அரசியல்வாதியும் ஆவார். ஆந்திரப் பிரதேச சட்டப் பேரவை உறுப்பினராக மூன்று முறை தேர்ந்தெடுக்கப்பட்டுள்ளார். இவர் இந்தியப் பொதுவுடைமைக் கட்சி சார்பில் இராமண்ணாபேட்டை தொகுதியை பிரதிநிதித்துவப்படுத்தினார். ஐதராபாத் நிசாமின் ஆட்சியின் போது தெலங்காணா விவசாயிகளின் ஆயுதப் போராட்டத்தின் போது புகழ்பெற்ற சுதந்திரப் போராட்ட வீரராக இருந்தார். இவர் தனது கடைசி மூச்சு வரை பொதுவுடைமை சித்தாந்தத்தையும் தார்மீக தத்துவத்தையும் நம்பினார். மேலும் பின்பற்றினார்.

யாதகிரி ரெட்டி 22 நவம்பர் 2019 அன்று தனது 88வது வயதில் மாரடைப்பு காரணமாக காலமானார்.

தனிப்பட்ட வாழ்க்கை
------------------

குர்ரம் யாதகிரி ரெட்டி, 1931 பிப்ரவரி 15 அன்று தெலங்காணா மாநிலத்தின் நல்கொண்டா மாவட்டத்தின் யதாத்ரி புவனகிரி மாவட்டத்தில் குண்டாலா மண்டலத்தில் ஒரு விவசாய குடும்பத்தில் நரசம்மா மற்றும் குர்ரம் ராம் ரெட்டி ஆகியோருக்கு நான்காவது மகனாக பொவுடைமை இயக்கங்களுக்குப் பெயர் பெற்ற சுத்தலா என்ற கிராமத்தில் வளர்ந்தவர்.

ரெட்டி யாதம்மா என்பவரை மணந்தார். இவர்களுக்கு ராஜசேகர் ரெட்டி என்ற வழக்கறிஞர் மற்றும் ராம்மோகன் ரெட்டி என்ற பத்திரிகையாளர் மற்றும் பாரதிம்மா, ராஜாமணி என்ற இரு மகள்கள் உள்ளனர். ரெட்டியின் குடும்பம் அரசியலில் ஈடுபடவில்லை.

பதினைந்தாவது வயதில், இவர் பொதுவுடைமை சித்தாந்தத்தில் ஈர்க்கப்பட்டார். மேலும், ஐதராபாத் நிசாமின்தேஷ்முக்குகள், இரசாக்கர்களுக்கு எதிராக போராடினார். இவர் தனது இளமை பருவத்தில் கொரில்லா இயக்கங்களில் பங்கேற்றார். இவர் ஆந்திரப் பிரதேச மாநிலத்தில் விவசாய இயக்கங்களுக்காக நன்கு அறியப்பட்டவர்.

அரசியல் வாழ்க்கை
----------------

யாதகிரி ரெட்டி, தனது பள்ளிப் பருவத்திலேயே பொதுவுடைமை சித்தாந்தத்தில் ஈர்க்கப்பட்டு, இந்திய கம்யூனிஸ்ட் கட்சியில் சேர்ந்தார். 1947 இல் இந்தியா சுதந்திரம் அடைந்த பிறகு, தெலுங்கானா, திரிபுரா மற்றும் கேரளாவில் தங்கள் அதிகாரத்தை விட்டுக்கொடுக்கத் தயங்கிய உள்ளூர் மன்னர்களுக்கு எதிராக இந்திய பொதுவுடமைக் கட்சி ஆயுதப் போராட்டங்களை நடத்தியது. ஹைதராபாத் நிஜாமுக்கு எதிராக தெலங்காணாவில் நடந்த கிளர்ச்சியில் தீவிர உறுப்பினராக இவர் இருந்தார். இந்தியக் கம்யூனிஸ்ட் கட்சியின் தீவிர உறுப்பினராக, நல்கொண்டா மாவட்டத்தில் இருந்து விவசாயிகள் சார்பில் பல ஊர்வலங்களை பாதயாத்திரையாக வழிநடத்தினார்.

தெலங்காணா ஆயுதக் கிளர்ச்சியில், இவர் சுத்தலா ஹன்மந்து, தர்ம பிக்ஷம், மல்லு சுவராச்சியம் மற்றும் பீம்ரெட்டி நரசிம்ம ரெட்டி மற்றும் அந்தக் காலத்தின் பிற வலுவான பொதுவுடைமை முன்னோடிகளுடன் பணியாற்றினார்.

இந்திய கம்யூனிஸ்ட் கட்சியில் மாவட்ட மற்றும் மாநில அளவிலான பதவிகளை வகித்தார். இந்திய கம்யூனிஸ்ட் கட்சியின் ராமண்ணாபேட்டை வட்டச் செயலாளராகவும், விவசாய சங்கத்தின் மாவட்ட தலைவராகவும், ஆந்திர பிரதேச மாநில அகில பாரத விவசாயிகள் சங்கத்தின் மாநிலத் தலைவராகவும் பணியாற்றினார்.

யாதகிரி ரெட்டி ராமண்ணாப்பேட்டை சட்டமன்றத் தொகுதியில் மூன்று முறை வெற்றி பெற்றார், 1985, 1989 மற்றும் 1994 ஆம் ஆண்டுகளில், இரண்டு முறை அன்றைய வலுவான போட்டியாளரான வுப்புனுதலா புருஷோத்தம் ரெட்டியை எதிர்த்து, முன்னாள் அமைச்சரும், ஒரு முறை இந்திய தேசிய காங்கிரஸின் முன்னாள் அமைச்சருமான கொம்மு பாப்பையாவுக்கு எதிராகவும் வெற்றி பெற்றார்.

மேற்கோள்கள்
-----------
**இரன் பகதூர் சிங்** (Ran Bahadur Singh) இந்தியாவைச் சேர்ந்த ஒரு சுதந்திரப் போராட்ட வீரர்  மற்றும் ஓர் அரசியல்வாதியாவார்.  1957 ஆம் ஆண்டு நடைபெற்ற உத்தரப் பிரதேச சட்டமன்றத் தேர்தல் மற்றும் 1962 ஆம் ஆண்டு நடைபெற்ற உத்தரப் பிரதேச சட்டமன்றத் தேர்தல்களில் இந்திய தேசிய காங்கிரசு கட்சியை இவர் பிரதிநிதித்துவப்படுத்தினார்.  இரன் பகதூர் சிங் அர்ரையாயாவில் பல கல்வி நிறுவனங்களின் நிறுவனர் ஆவார்.  1947 ஆம் ஆண்டில் தேசிய இடைநிலைக் கல்லூரியை  தொடங்கினார், இது அர்ரையாவின் முதல் மூத்த மேல்நிலைப் பள்ளியாகும். பசுத்தி மாவட்டத்தில் உள்ள பழமையான பள்ளிகளில் ஒன்றாகவும் இப்பள்ளி கருதப்படுகிறது.

தேர்தல் வரலாறு
--------------

இரன் பகதூர் சிங் 1957 ஆம் ஆண்டில் உத்தரபிரதேச சட்டமன்ற தேர்தலில் பிராந்திய அரசியலில் நுழைந்தார். பசுத்தி மாவட்டம், அர்ரைய்யா சட்டமன்றத் தொகுதியில் போட்டியிட்டார்.  மாகாண காங்கிரசு குழு உறுப்பினராகவும் இருந்தார். 1957 ஆம் ஆண்டு முதல் 1967 ஆம் ஆண்டு வரையிலும் அர்ரைய்யா தொகுதியில் இருந்து இரண்டு முறை சட்டமன்ற உறுப்பினராகத் தேர்ந்தெடுக்கப்பட்டார். 1967 ஆம் ஆண்டில், இரன் பகதூர் சிங் பசுத்தி சட்ட சபையிலிருந்து சட்டமன்றக் குழு உறுப்பினரானார்.

மேற்கோள்கள்
-----------

1. 1 2 3  "UP Legislative Assembly Member: Ran Bahadur Singh". .
2. 1 2  "🗳️ Ran Bahadur Singh, Harraiya West Assembly Elections 1962 LIVE Results | Election Dates, Exit Polls, Leading Candidates & Parties". .
3. ↑  "Uttar Pradesh 1962". .
4. ↑  "Uttar Pradesh Legislative Assembly" இம் மூலத்தில் இருந்து 10 August 2019 அன்று. பரணிடப்பட்டது.. .
**தமிழ்நாடு மாநிலம்-அரியலூர் மாவட்டத்தில்  ஜெயங்கொண்டம் ( ஜெயம்கொண்ட சோழபுரம்)  பகுதியில் உள்ள சிறிய கிராமம்தான் செங்குந்தபுரம். இக்கிராமத்தில் 1500 செங்குந்தர் குடும்பங்கள் உள்ளது.  இதன் அஞ்சல் குறியீடு 621802.**

இந்த ஊர் **ஜெயங்கொண்டம்** நகராட்சியின் 2-வது மற்றும் 11-வது வார்டு பகுதிகளை உள்ளடக்கியது.

1916 ஆம் ஆண்டில் செங்குந்தபுரம் உருவானது. மருதுார், வாரியங்காவல் மற்றும் இலையூர் ஆகிய பகுதிகளில் அடிக்கடி ஏற்பட்ட வெள்ளப்பாதிப்பால் இக்கிராமம்  உருவானது. 

உடையார்பாளையம் ஜமீன்தாரிடமிருந்து செல்வக்கணபதி முதலியார் மற்றும் செல்லக்குட்டி முதலியார் அடங்கிய குழுவினரால் 56 ஏக்கர் நிலம் வாங்கி இந்த ஊர் நிர்மாணிக்கப்பட்டது. பெரும்பான்மையான மக்கள் நெசவுதொழில் செய்து வந்தனர். தற்போது படித்த இளைஞர்கள் பலரும் வெளியூர்/வெளிமாநிலங்களில் உள்ள தனியார் நிறுவனங்களில் பணிபுரிந்து வருகின்றனர். 

இக்கிராமம் 2016 ஆம் ஆண்டில் தனது நூற்றாண்டு  விழாவினை மிகப்பெரிய விழாவாகக் கொண்டாடியது. இதனை நினைவுகூறும் விதமாக நினைவுதூண் இக்கிராம மக்களால் நிறுவப்பட்டுள்ளது.

இந்த ஊரில் விநாயகர் கோயில், மாரியம்மன் கோவில் (அதே வளாகத்தில் சிவன் கோயில்), கிருஷ்ணர் கோவில், அரச மரத்தடி சமயபுரம் மாரியம்மன் கோயில்  ஆகியவை உள்ளன. 

சில ஆண்டுகளுக்கு ஒரு முறை நிகழும் மாரியம்மன் கோவில் திருவிழா பிரபலமானது. இதில் பெண்கள் பால்குடம் எடுத்தும், ஆண்கள் மயில் காவடி, பூந்தேர், சிலா குத்திக்கொள்ளுதல் மூலம் தங்கள் நேர்த்திக்கடனை செலுத்துகின்றனர். திருவிழாவின் கடைசி நாளில் வரும் தேர் பிரபலமானது.

இந்த ஊரில் உள்ள அரசு உயர்நிலைப்பள்ளி மிக பிரபலமானது. அருகிலுள்ள பல கிராமங்களிலிருந்து மாணவர்கள் பலர் இப்பள்ளியில் படித்து பயன்பெற்றுள்ளனர்.

மேற்பார்வை:
-----------